Comença el taller de punt de ganxo del Programa de Convivència i Dependència
2025-07-24

Els centres socials de Burjassot, dependents de la Regidoria de Majors, dirigida per Mª Ángeles Navarro, iniciaran aquesta setmana els seus Tallers de Convivència i Dependència del curs 2022/2023, coordinats des del Departament de Dinamització de la Tercera Edat.

Concretament, el tret d’eixida el donarà el taller de punt de ganxo que començarà el dilluns 5 de setembre, a les 16.00 hores, en el Centre Social Bailèn. Aquest taller s’imparteix els dilluns, dimecres i divendres de 16 a 19 hores.

Una setmana més tard, el dimecres 14 de setembre, començaran les classes del Taller de Gerontogimnàstica, que s’imparteix en els centres socials Vila del Pilar, els dilluns i dimecres de 09.30 a 10.30 hores; La Granja, els dimarts i dijous de 17.00 a 18.00 hores i Tierno Galván, els dimarts i divendres de 09.30 a 10.30 hores.

A l’octubre, concretament a partir del dilluns dia 3, començaran el Taller de Memòria, en el Centre Social Ausiàs March, els dimecres de 17.30 a 19.00 hores i el Taller de Costura i Confecció, en el Centre Social Bailèn, els dimarts i dijous de 16.00 a 18.30 hores.

L’oferta de tallers del programa de Convivència i Dependència 2022/2023 s’anirà completant al llarg del mes de setembre i s’informarà puntualment de l’inici de cada curs.